pythainlp/thai_wikipedia_clean_20230101 huggingface dataset:
มอง อย่าให้เห็น  เป็นภาพยนตร์แนวหลังพยากรณ์ ของอเมริกา โพสต์ในปี 2018 กำกับโดย Susanne Bier จากบทภาพยนตร์ที่เขียนโดย Eric Heisserer จากนวนิยายปี 2014 ที่มีชื่อเดียวกันโดย Josh Malerman ภาพยนตร์นี้ติดตามผู้หญิงที่รับบทโดยแซนดร้า บุลล็อค ซึ่งมีเด็กคู่หนึ่งที่เรียกว่าเด็กผู้ชายและเด็กผู้หญิง ที่ต้องผ่านป่าและแม่น้ำแบบถูกปิดตาเพื่อหลีกเลี่ยงสิ่งเหนือธรรมชาติ บังคับให้คนที่มองเห็นฆ่าตัวตายหรือบังคับให้คนอื่นมอง
"มอง อย่าให้เห็น" ฉายครั้งแรกที่ AFI Fest เมื่อวันที่ 12 พฤศจิกายน 2018 และเริ่มวางจำหน่ายอย่างจำกัด ในวันที่ 14 ธันวาคมก่อนที่จะสตรีมทั่วโลกใน Netflix ในวันที่ 21 ธันวาคม 2018
เปซาโร
เปซาโร  เป็นเมืองและเทศบาลในแคว้นมาร์เค ประเทศอิตาลี เป็นเมืองหลักของจังหวัดปีซาโรและอูร์บีโน บนชายฝั่งทะเลเอเดรียติก จากข้อมูลสำรวจสำมะโนประชากรปี ค.ศ. 2011 เมืองมีประชากร 95,011 คน เป็นเมืองมีประชากรมากเป็นอันดับ 2 ของแคว้นมาร์เค รองจากเมืองอังโกนา
เปซาโร หรือรู้จักในชื่อ "เมืองแห่งจักรยาน" (City of Bicycle) เนื่องจากมีเครือข่ายขนาดใหญ่ของเส้นทางจักรยาน เมืองได้รับรางวัลจากเลกัมบีเอนเตว่าเป็นเมืองสำคัญด้านสังคมนักนิเวศวิทยาของอิตาลี ในปี 2015 เนื่องจากเป็นเมืองที่มีการใช้จักรยานมากที่สุดในอิตาลี เมืองยังเป็นที่รู้จักในฐานะ "เมืองแห่งดนตรี" เนื่องจากโจอักกีโน รอสซีนี นักประพันธ์เพลงที่มีชื่อเสียงเกิดที่เปซาโร
อัซซะกอซีก
อัซซะกอซีก ( ""; ) เป็นเมืองหลักของเขตผู้ว่าการอัชชัรกียะฮ์ ตั้งอยู่ทางตะวันตกของดินดอนสามเหลี่ยมปากแม่น้ำไนล์ เมื่อปี ค.ศ. 1999 มีประชากรราว 279,000 คน และเพิ่มเป็น 529,100 ในปี 2018 มีการสร้างโรงงานฝ้ายขนาดใหญ่และเคยมีสำนักงานการค้าของยุโรปจำนวนมาก
ซากาซิก
ตูตูวีลา
ตูตูวีลา (Tutuila) เป็นเกาะใหญ่ของอเมริกันซามัวในหมู่เกาะซามัว เป็นเกาะใหญ่เป็นอันดับ 3 ของหมู่เกาะซามัว ในมหาสมุทรแปซิฟิกกลาง ตั้งอยู่ราว ทางทิศตะวันออกเฉียงเหนือของบริสเบน ประเทศออสเตรเลีย และราว ทางทิศตะวันออกเฉียงเหนือของฟีจี มีท่าเรือทางธรรมชาติขนาดใหญ่ ที่ชื่อท่าเรือปาโกปาโก โดยมีกรุงปาโกปาโก เมืองหลวงของอเมริกันซามัวตั้งอยู่ที่นี่ เกาะนี้มีท่าอากาศยานนานาชาติปาโกปาโก เกาะครอบคลุมพื้นที่ราว 68% ของอเมริกันซามัวและมีประชากร 56,000 คน หรือนับเป็น 95% ของจำนวนประชากรทั้งหมด
Tutuila
คุรุอังกัต
ไทยทาวน์ (ซิดนีย์)
ไทยทาวน์ เป็นย่านในซิดนีย์ ตั้งอยู่ในเฮย์มาร์เกต, รัฐนิวเซาท์เวลส์ บนถนนแคมป์เบลล์จนถึงตะวันออกของถนนจอร์จสตรีต และทางตะวันตกของจอร์จสตรีตตั้งอยู่ในไชน่าทาวน์ของซิดนีย์ ไทยทาวน์ประกอบด้วยร้านอาหารไทย, ร้านขายของชำไทย, ร้านวิดีโอเกมไทย ซิดนีย์เป็นเมืองที่มีจำนวนชาวไทยที่อาศัยในออสเตรเลียมากที่สุด ด้วยจำนวนประมาณ 100,000 คน
ไทยทาวน์เฉลิมฉลองเทศกาลไทยมากมายเช่นเทศกาลสงกรานต์ซึ่งจัดขึ้นทุกเดือนเมษายน (ปีใหม่ไทย) ไทยทาวน์ก่อตั้งขึ้นในปี พ.ศ. 2543 เมื่อมีค่าเช่าค่อนข้างแพง และเนื่องจากย่านนี้เป็นแหล่งอาหารพิเศษของไทย ธุรกิจไทยจำนวนมากจึงย้ายเข้ามาอยู่ในพื้นที่นี้ ตั้งอยู่ใกล้กับสถานีรถไฟกลาง ต่อมาเมื่อวันที่ 22 ตุลาคม พ.ศ. 2556 ทางรัฐบาลออสเตรเลียได้ขึ้นป้ายไทยทาวน์อย่างเป็นทางการ
วอลเลย์บอลหญิงในโอลิมปิกรอบคัดเลือกระดับโลก 2019
วอลเลย์บอลชายในโอลิมปิกรอบคัดเลือกระดับโลก 2019
ฤดูพายุไต้ฝุ่นแปซิฟิก พ.ศ. 2519
ฤดูพายุไต้ฝุ่นแปซิฟิก พ.ศ. 2519 เป็นฤดูกาลที่ไม่การกำหนดขอบเขตอย่างเป็นทางการ โดยดำเนินอยู่ภายในปี พ.ศ. 2519 แต่พายุหมุนเขตร้อนส่วนใหญ่มีแนวโน้มก่อตัวขึ้นภายในมหาสมุทรแปซิฟิกตะวันตกเฉียงเหนือ ระหว่างเดือนมิถุนายนถึงเดือนตุลาคม วันเหล่านี้ถือเป็นธรรมเนียมในการกำหนดขอบเขตของแต่ละฤดูกาล เมื่อพายุหมุนเขตร้อนก่อตัวขึ้นภายในมหาสมุทรแปซิฟิกตะวันตกเฉียงเหนือ
ขอบเขตของบทความนี้จำกัดเฉพาะบริเวณมหาสมุทรแปซิฟิกที่อยู่เหนือเส้นศูนย์สูตร ทางฝั่งตะวันตกของเส้นแบ่งเขตวันสากล ส่วนพายุใดที่ก่อตัวขึ้นทางฝั่งตะวันออกของเส้นดังกล่าวจะเรียกว่า พายุเฮอร์ริเคน (ดูที่ ฤดูพายุเฮอร์ริเคนแปซิฟิก พ.ศ. 2519) ในช่วงเวลานี้ พายุใดที่ทวีกำลังแรงขึ้นเป็นพายุโซนร้อนในมหาสมุทรตะวันตกจะได้รับชื่อจากศูนย์เตือนไต้ฝุ่นร่วม ส่วนพายุดีเปรสชันเขตร้อนใดที่ก่อตัวขึ้นในแอ่งนี้จะได้รับการกำหนดหมายเลขและเติมตัวอักษร "W" ต่อท้ายเป็นรหัสเรียก ส่วนพายุดีเปรสชันเขตร้อนลูกใดที่ก่อตัวขึ้นหรือเคลื่อนตัวเข้าไปภายในพื้นที่รับผิดชอบของฟิลิปปินส์ พายุลูกนั้นจะได้รับชื่อจากสำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ หรือ PAGASA ด้วย ด้วยเหตุนี้พายุเพียงหนึ่งลูก อาจมีชื่อถึงสองชื่อก็ได้
พายุดีเปรสชันเขตร้อนอาเซียง.
"อาเซียง" ("Asiang") เป็นชื่อที่ตั้งโดย PAGASA
พายุดีเปรสชันเขตร้อนบีริง.
"บีริง" ("Biring") เป็นชื่อที่ตั้งโดย PAGASA
พายุดีเปรสชันเขตร้อนโกลริง.
"โกลริง" ("Gloring") เป็นชื่อที่ตั้งโดย PAGASA
พายุซูเปอร์ไต้ฝุ่นเทอรีส.
พายุไต้ฝุ่นเทอรีสก่อตัวขึ้นเมื่อวันที่ 8 กรกฎาคม มีกำลังสูงสุดในวันที่ 12 ถึง 13 กรกฎาคม ด้วยความเร็วลม 250 กม./ชม. ในฐานะพายุซูเปอร์ไต้ฝุ่น จากนั้นจึงอ่อนกำลังลง และส่งผลกระทบต่อทางตะวันตกเฉียงเหนือของมหาสมุทรแปซิฟิก โดยขึ้นฝั่งที่ประเทศญี่ปุ่นในฐานะพายุโซนร้อนเมื่อวันที่ 19 กรกฎาคม จากนั้นพายุเคลื่อนเป็นวังวนไปทางตะวันตก และสลายตัวไปในวันที่ 21 กรกฎาคม ทำให้เกิดมหาอุทกภัยขึ้น มีผู้เสียชีวิต 3 ราย และสร้างความเสียหายนับล้าน
พายุโซนร้อนไวโอเลต (ลูซิง).
พายุโซนร้อนไวโอเลตส่งผลกระทบกับฮ่องกง และเกาะไหหน่าน มีผู้เสียชีวิต 2 ราย
พายุโซนร้อนเอลเลน (ปาริง).
พายุโซนร้อนเอลเลนส่งผลกระทบกับฮ่องกง ทำให้มีผู้เสียชีวิต 27 คน และสูญหายอีก 3 คน
พายุดีเปรสชันเขตร้อนเซเนียง.
"เซเนียง" ("Seniang") เป็นชื่อที่ตั้งโดย PAGASA
พายุดีเปรสชันเขตร้อนกายัง.
"กายัง" ("Kayang") เป็นชื่อที่ตั้งโดย PAGASA
รายชื่อพายุหมุนเขตร้อนในมหาสมุทรแปซิฟิกตะวันตกเฉียงเหนือ ตั้งโดยศูนย์เตือนไต้ฝุ่นร่วม ชื่อแรกที่ใช้ในปี 2519 คือ แคที และชื่อสุดท้ายคือ โอปอล
มีพายุก่อตัวขึ้นในมหาสมุทรแปซิฟิกกลางหนึ่งลูก นั่นคือ พายุเฮอร์ริเคนเคต ซึ่งตามนโยบายการตั้งชื่อพายุในเวลานั้น ชุดรายชื่อของมหาสมุทรแปซิฟิกตะวันตกและแปซิฟิกกลางเป็นชุดเดียวกัน
นารายัณคัญช์
นารายัณคัญช์  เป็นเมืองทางตอนกลางของบังกลาเทศ ในเขตนารายัณคัญช์ ใกล้กับเมืองหลวงธากามีประชากรประมาณ 2.2 ล้านคน เมืองนี้ตั้งอยู่ริมฝั่งแม่น้ำศีตลักษยา ท่าเรือนารายัณคัญช์เป็นศูนย์กลางการขนส่งและอุตสาหกรรมที่สำคัญ นอกจากนี้ยังเป็นศูนย์กลางของธุรกิจและอุตสาหกรรมโดยเฉพาะโรงงานปอและโรงงานแปรรูปและอุตสาหกรรมสิ่งทอของประเทศ เมืองมีชื่อเล่นว่าดันดีของบังกลาเทศเนื่องจากมีโรงงานปอจำนวนมาก
นฤมล เปี่ยมพงศ์สานต์
ทางหลวงแผ่นดินหมายเลข 3263
ทางหลวงแผ่นดินหมายเลข 3263 สายอยุธยา-สาลี เป็นทางหลวงแผ่นดินในจังหวัดพระนครศรีอยุธยาและจังหวัดสุพรรณบุรี เป็นถนนแอสฟัลต์ขนาด 4 ช่องจราจร เริ่มต้นที่อำเภอพระนครศรีอยุธยา บริเวณทางแยกจุดตัดกับถนนอู่ทอง (ถนนรอบเกาะเมืองพระนครศรีอยุธยา) ข้ามแม่น้ำเจ้าพระยา ผ่านทางเข้าวัดไชยวัฒนาราม ผ่านสี่แยกวรเชษฐ์ จุดตัดทางหลวงแผ่นดินหมายเลข 347 จากนั้นเข้าเขตอำเภอเสนา ข้ามแม่น้ำน้อย ผ่านแยกเสนา จุดตัดทางหลวงแผ่นดินหมายเลข 3111 และทางหลวงแผ่นดินหมายเลข 3454 เข้าเขตอำเภอบางซ้าย และเข้าเข้าเขตอำเภอบางปลาม้า จังหวัดสุพรรณบุรี ก่อนสิ้นสุดทางหลวงที่ทางแยกต่างระดับสาลี จุดบรรจบทางหลวงแผ่นดินหมายเลข 340 รวมระยะทางประมาณ 36.626 กิโลเมตร ในอดีตทางหลวงสายนี้มีขนาด 2 ช่องจราจรสวนทางกัน ซึ่งในปัจจุบันได้มีการขยายเป็น 4 ช่องจราจรตลอดสาย
เมื่อวันที่ 27 กันยายน พ.ศ. 2534 สมัยรัฐบาลนายอานันท์ ปันยารชุน ได้มีการออกพระราชบัญญัติเวนคืนอสังหาริมทรัพย์ ในท้องที่ตำบลบ้านป้อม อำเภอพระนครศรีอยุธยา ตำบลมหาพราหมณ์ ตำบลพระขาว ตำบลน้ำเต้า อำเภอบางบาล ตำบลบางนมโค ตำบลสามกอ ตำบลเจ้าเจ็ด อำเภอเสนา ตำบลแก้วฟ้า ตำบลบางซ้าย อำเภอบางซ้าย จังหวัดพระนครศรีอยุธยา และตำบลไผ่กองดิน ตำบลสาลี อำเภอบางปลาม้า จังหวัดสุพรรณบุรี เพื่อสร้างทางหลวงจังหวัดหมายเลข 3263 สายอยุธยา - บ้านสาลี พ.ศ. 2534 และเพื่อเชื่อมโยงโครงข่ายการเดินทางระหว่างจังหวัดพระนครศรีอยุธยา กับจังหวัดสุพรรณบุรี ให้สะดวกรวดเร็วยิ่งขึ้น
ฤดูพายุไต้ฝุ่นแปซิฟิก พ.ศ. 2520
ฤดูพายุไต้ฝุ่นแปซิฟิก พ.ศ. 2520 เป็นหนึ่งในฤดูกาลที่มีกิจกรรมของพายุหมุนเขตร้อนน้อย มีพายุโซนร้อนก่อตัวและได้รับชื่อเพียง 19 ลูก เป็นหนึ่งในสามฤดูกาลของพายุไต้ฝุ่นแปซิฟิกในยุคภาพถ่ายดาวเทียม (ตั้งแต่ พ.ศ. 2503) ที่ไม่ผลิตพายุซูเปอร์ไต้ฝุ่นระดับ 5 เลย (ต่อจากฤดูพายุไต้ฝุ่น พ.ศ. 2517 และตามด้วยฤดูพายุไต้ฝุ่น พ.ศ. 2560) โดยดำเนินอยู่ภายในปี พ.ศ. 2520 แต่พายุหมุนเขตร้อนส่วนใหญ่มีแนวโน้มก่อตัวขึ้นภายในมหาสมุทรแปซิฟิกตะวันตกเฉียงเหนือ ระหว่างเดือนมิถุนายนถึงเดือนตุลาคม วันเหล่านี้ถือเป็นธรรมเนียมในการกำหนดขอบเขตของแต่ละฤดูกาล เมื่อพายุหมุนเขตร้อนก่อตัวขึ้นภายในมหาสมุทรแปซิฟิกตะวันตกเฉียงเหนือ
ขอบเขตของบทความนี้จำกัดเฉพาะบริเวณมหาสมุทรแปซิฟิกที่อยู่เหนือเส้นศูนย์สูตร ทางฝั่งตะวันตกของเส้นแบ่งเขตวันสากล ส่วนพายุใดที่ก่อตัวขึ้นทางฝั่งตะวันออกของเส้นดังกล่าวจะเรียกว่า พายุเฮอร์ริเคน (ดูที่ ฤดูพายุเฮอร์ริเคนแปซิฟิก พ.ศ. 2520) ในช่วงเวลานี้ พายุใดที่ทวีกำลังแรงขึ้นเป็นพายุโซนร้อนในมหาสมุทรตะวันตกจะได้รับชื่อจากศูนย์เตือนไต้ฝุ่นร่วม ส่วนพายุดีเปรสชันเขตร้อนใดที่ก่อตัวขึ้นในแอ่งนี้จะได้รับการกำหนดหมายเลขและเติมตัวอักษร "W" ต่อท้ายเป็นรหัสเรียก ส่วนพายุดีเปรสชันเขตร้อนลูกใดที่ก่อตัวขึ้นหรือเคลื่อนตัวเข้าไปภายในพื้นที่รับผิดชอบของฟิลิปปินส์ พายุลูกนั้นจะได้รับชื่อจากสำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ หรือ PAGASA ด้วย ด้วยเหตุนี้พายุเพียงหนึ่งลูก อาจมีชื่อถึงสองชื่อก็ได้
พายุดีเปรสชันเขตร้อนอาตริง.
"อาตริง" ("Atring") เป็นชื่อที่ตั้งโดย PAGASA
พายุโซนร้อนกำลังแรงแพตซี.
พายุแพตซีเป็นพายุที่อยู่ห่างจากแผ่นดิน
พายุดีเปรสชันเขตร้อน 02W (บีนิง).
พายุดีเปรสชัน 02W เป็นพายุที่มีช่วงอายุสั้น
พายุโซนร้อนกำลังแรงรูท (กูริง).
พายุรูทส่งผลกระทบต่อประเทศจีน
พายุดีเปรสชันเขตร้อน 04W (ดาลิง).
พายุดีเปรสชัน 04W ส่งผลกระทบกับภาคใต้ของประเทศจีน
พายุไต้ฝุ่นซาราห์ (เอลัง).
พายุซาราห์ส่งผลกระทบกับประเทศจีน
พายุไต้ฝุ่นเทลมา (โกริง).
พายุเทลมาส่งผลกระทบกับตอนบนของประเทศฟิลิปปินส์ เกาะไต้หวัน และภาคตะวันออกของประเทศจีน
พายุไต้ฝุ่นเวรา (ฮูลิง).
พายุโซนร้อนวานดา.
พายุวานดาไม่ส้งผลกระทบต่อแผ่นดินใหญ่
พายุโซนร้อนเดือนสิงหาคม.
พายุโซนร้อนไม่มีชื่อลูกนี้เป็นพายุโซนร้อนอายุสั้นลูกหนึ่ง
พายุซูเปอร์ไต้ฝุ่นเบ็บ (มีลิง).
พายุดีเปรสชันเขตร้อนก่อตัวขึ้นในวันที่ 2 กันยายน มันเคลื่อนตัวไปทางตะวันตกเฉียงเหนือเฉไปทางตะวันตกพร้อมทั้งทวีกำลังแรงขึ้น ในวันที่ 5 กันยายน พายุโซนร้อนเปลี่ยนทิศทางเคลื่อนตัวไปทางตะวันตกเฉียงเหนือแต่เฉไปทางทิศเหนือมากขึ้น จากนั้นไม่นาน เบ็บทวีกำลังแรงขึ้นอย่างรวดเร็ว จนบรรลุความรุนแรงสูงสุดในวันที่ 8 กันยายน ด้วยความเร็วลม 240 กม./ชม. และมีความกดอากาศ 905 มิลลิบาร์ จากนั้นมันเคลื่อนตัวโค้งไปทางตะวันออกก่อนในครั้งแรก แล้วจึงเบนทวนเข็มนาฬิกาไปทางตะวันตก ในลักษณะเคลื่อนตัวอ้อมหมู่เกาะรีวกีว เนื่องจากมีปฏิสัมพันธ์กับหย่อมความกดอากาศต่ำที่ก่อตัวขึ้นในคาบสมุทรเกาหลี พร้อมทั้งอ่อนกำลังลง จากนั้นจึงพัดขึ้นฝั่งใกล้กับนครเซี่ยงไฮ้ ประเทศจีน ในวันที่ 11 กันยายน ในฐานะพายุไต้ฝุ่นกำลังอ่อน ก่อนจะสลายตัวบนแผ่นดินในวันต่อมา
ในตอนที่เคลื่อนตัวผ่านหมู่เกาะรีวกีวนั้น เบ็บเป็นพายุไต้ฝุ่นที่ทรงพลัง ทำให้เกิดความเสียหายขึ้นอย่างมาก บ้านเรือนมากกว่า 1,000 หลังถูกทำลาย และอีกเกือบ 7,000 หลังได้รับความเสียหายหรือประสบอุทกภัย มีผู้เสียชีวิตจำนวน 1 คนในเกาะอามามิ โอชิมะ และอีก 77 คนได้รับบาดเจ็บ สร้างความเสียหายถึง 6.1 พันล้านเยน (23 ล้านดอลลาร์สหรัฐ) ส่วนพื้นที่ในทะเล เรือมากกว่า 100 ลำได้รับผลกระทบจากพายุ รวมถึงเรือบรรทุกสินค้าสัญชาติปานามา ที่มีผู้เสียชีวิตจำนวน 13 คนด้วย ส่วนที่ประเทศจีน บ้านเรือนมากกว่า 24,000 หลังถูกทำลาย และมีผู้เสียชีวิต 9 คน
พายุโซนร้อนคาร์ลา (ลูมิง).
พายุคาร์ลาส่งผลกระทบกับประเทศเวียดนาม
พายุไต้ฝุ่นไดนาห์ (โอเปง).
พายุไดนาห์ทำให้เกิดฝนตกหนักและอุทกภัยบนเกาะลูซอนของฟิลิปปินส์ ทำให้มีผู้เสียชีวิต 54 คน และสูญหายอีก 11 คน
พายุโซนร้อนกำลังแรงเอ็มมา.
พายุเอ็มมาส่งผลกระทบต่อประเทศญี่ปุ่น
พายุโซนร้อนกำลังแรงฟรีดา (ปีนิง).
พายุฟรีดาส่งผลกระทบกับฮ่องกง มีผู้เสียชีวิต 1 คน
พายุดีเปรสชันเขตร้อนตาซิง.
"ตาซิง" ("Tasing") เป็นชื่อที่ตั้งโดย PAGASA
พายุไต้ฝุ่นคิม (อุนซิง).
พายุคิมส่งผลกระทบกับประเทศฟิลิปปินส์
รายชื่อพายุหมุนเขตร้อนในมหาสมุทรแปซิฟิกตะวันตกเฉียงเหนือ ตั้งโดยศูนย์เตือนไต้ฝุ่นร่วม ชื่อแรกที่ใช้ในปี 2520 คือ แพตซี และชื่อสุดท้ายคือ แมรี
ตำบลศาลายา
ศาลายา เป็นตำบลในอำเภอพุทธมณฑล จังหวัดนครปฐม
ตำบลศาลายามีอาณาเขตติดต่อกับตำบลข้างเคียงดังต่อไปนี้
ตำบลศาลายาแบ่งเขตการปกครองออกเป็น 6 หมู่บ้าน ได้แก่
ตำบลคลองโยง
คลองโยง เป็นตำบลในอำเภอพุทธมณฑล จังหวัดนครปฐม ปัจจุบันองค์กรปกครองส่วนท้องถิ่นที่ดูแลตำบลคลองโยงเต็มพื้นที่นั้นมีฐานะเป็นเทศบาลตำบลคลองโยง โดยได้รับการจัดตั้งจากองค์การบริหารส่วนตำบลคลองโยงมาตั้งแต่ พ.ศ. 2550
ตำบลคลองโยงมีอาณาเขตติดต่อกับตำบลข้างเคียงดังต่อไปนี้
ตำบลคลองโยงแบ่งเขตการปกครองออกเป็น 8 หมู่บ้าน ได้แก่
ตำบลมหาสวัสดิ์ (อำเภอพุทธมณฑล)
มหาสวัสดิ์ เป็นตำบลในอำเภอพุทธมณฑล จังหวัดนครปฐม
ตำบลมหาสวัสดิ์มีอาณาเขตติดต่อกับตำบลข้างเคียงดังต่อไปนี้
ตำบลมหาสวัสดิ์แบ่งเขตการปกครองออกเป็น 4 หมู่บ้าน ได้แก่
ตำบลมหาสวัสดิ์ (อำเภอบางกรวย)
มหาสวัสดิ์ เป็นตำบลในอำเภอบางกรวย จังหวัดนนทบุรี
ตำบลมหาสวัสดิ์ตั้งอยู่ทางตอนกลางค่อนไปทางตะวันออกของอำเภอบางกรวย มีอาณาเขตติดต่อกับเขตการปกครองข้างเคียงดังต่อไปนี้
ตำบลมหาสวัสดิ์แบ่งเขตการปกครองออกเป็น 7 หมู่บ้าน ได้แก่
รางวัลไฟต์แห่งปีของนิตยสารเดอะริง
นิตยสาร"เดอะริง" จัดตั้งขึ้นเมื่อ พ.ศ. 2465 และได้กำหนดให้มีรางวัลไฟต์แห่งปีขึ้น ซึ่งการชกมวยสากลอาชีพที่ได้รางวัลมีดังต่อไปนี้
อีโมจิ
ฤดูพายุไต้ฝุ่นแปซิฟิก พ.ศ. 2521
ฤดูพายุไต้ฝุ่นแปซิฟิก พ.ศ. 2521 เป็นฤดูกาลที่ไม่การกำหนดขอบเขตอย่างเป็นทางการ โดยดำเนินอยู่ภายในปี พ.ศ. 2521 แต่พายุหมุนเขตร้อนส่วนใหญ่มีแนวโน้มก่อตัวขึ้นภายในมหาสมุทรแปซิฟิกตะวันตกเฉียงเหนือ ระหว่างเดือนมิถุนายนถึงเดือนตุลาคม วันเหล่านี้ถือเป็นธรรมเนียมในการกำหนดขอบเขตของแต่ละฤดูกาล เมื่อพายุหมุนเขตร้อนก่อตัวขึ้นภายในมหาสมุทรแปซิฟิกตะวันตกเฉียงเหนือ
ขอบเขตของบทความนี้จำกัดเฉพาะบริเวณมหาสมุทรแปซิฟิกที่อยู่เหนือเส้นศูนย์สูตร ทางฝั่งตะวันตกของเส้นแบ่งเขตวันสากล ส่วนพายุใดที่ก่อตัวขึ้นทางฝั่งตะวันออกของเส้นดังกล่าวจะเรียกว่า พายุเฮอร์ริเคน (ดูที่ ฤดูพายุเฮอร์ริเคนแปซิฟิก พ.ศ. 2521) ในช่วงเวลานี้ พายุใดที่ทวีกำลังแรงขึ้นเป็นพายุโซนร้อนในมหาสมุทรตะวันตกจะได้รับชื่อจากศูนย์เตือนไต้ฝุ่นร่วม ส่วนพายุดีเปรสชันเขตร้อนใดที่ก่อตัวขึ้นในแอ่งนี้จะได้รับการกำหนดหมายเลขและเติมตัวอักษร "W" ต่อท้ายเป็นรหัสเรียก ส่วนพายุดีเปรสชันเขตร้อนลูกใดที่ก่อตัวขึ้นหรือเคลื่อนตัวเข้าไปภายในพื้นที่รับผิดชอบของฟิลิปปินส์ พายุลูกนั้นจะได้รับชื่อจากสำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ หรือ PAGASA ด้วย ด้วยเหตุนี้พายุเพียงหนึ่งลูก อาจมีชื่อถึงสองชื่อก็ได้
พายุไต้ฝุ่นโอลีฟ (อาตัง).
ในประเทศฟิลิปปินส์ พายุไต้ฝุ่นโอลีฟ หรือพายุไต้ฝุ่นอาตังทำให้มีผู้เสียชีวิตจำนวน 3 คน และอีก 3,500 คนต้องไร้ที่อยู่อาศัย อดีตเรือ "FS" ของคอมปาเนียมาริติมาก็ติดอยู่ในเหตุการณ์นี้ด้วย โดยอัปปางลงทางตะวันตกเฉียงใต้ของเกาะซิบูยัน หลังจากพยายามไปยังสถานหลับภัย หลังจากเดินทางมาจากมะนิลา-เชบู
พายุโซนร้อนกำลังแรงแอกเนส.
พายุไต้ฝุ่นเออร์มา (รูปิง).
เออร์มาเป็นพายุไต้ฝุ่นลูกที่แปดของฤดู ก่อตัวขึ้นในร่องมรสุมทางตะวันออกเฉียงใต้ของไต้หวัน เออร์มาพัดขึ้นฝั่งในเกาะฮนชู ประเทศญี่ปุ่น ด้วยความเร็วลม 120 กม./ชม. พายุไต้ฝุ่นเออร์มาทำให้มีผู้เสียชีวิตอย่างน้อย 6 คน และอีก 3,000 คนต้องไร้ที่อยู่อาศัย มีผู้สูญหาย 4 คน และบาดเจ็บอีก 100 คน จากอุทกภัยและดินถล่มในภาคตะวันตกเฉียงใต้ของญี่ปุ่น ทำให้บ้านเรือน 1,597 หลังถูกทำลายหรือได้รับความเสียหาย และอีก 6,266 หลังประสบอุทกภัย เออร์มาทำให้กระจกหลายบานแตก รถยนต์พลิกคว่ำ และเรืออัปปางหลายลำ นักกีฬาหลายคนในกีฬามิตรภาพญี่ปุ่นจีนที่จัดขึ้นที่คิตะกีวชูได้รับบาดเจ็บ เรือบรรทุกน้ำมันจดทะเบียนสัญชาติไลบีเรียถูกพัดออกไปจากท่าเทียบจอดในท่าเรือเมืองคูเระ จังหวัดฮิโรชิมะ โดยลอยออกไปกว่า 5 กิโลเมตรก่อนจะไปติดเกาะเล็ก ๆ ในทะเลเซโตะใน เออร์มามีสถานะเป็นพายุไต้ฝุ่นเพียง 12 ชั่วโมง ทำให้มันเป็นพายุที่มีช่วงที่เป็นพายุไต้ฝุ่นสั้นที่สุดของฤดูกาล
พายุโซนร้อนกำลังแรงนีนา (อานิง).
จากรายงานของทางการฟิลิปปินส์ มีผู้เสียชีวิต 59 คน และมากกว่า 500,000 คนต้องอพยพไปยังศูนย์หลบภัย
แหล่งกุซุกุและทรัพย์สินที่เกี่ยวข้องของอาณาจักรรีวกีว
ปราสาทชุริ
เทศมณฑลฮาร์ยู
เทศมณฑลฮาร์ยู  เป็นหนึ่งในสิบห้าเทศมณฑลของเอสโตเนีย ตั้งอยู่ทางตอนเหนือของเอสโตเนีย บนชายฝั่งตอนใต้ของอ่าวฟินแลนด์ และติดต่อกับเทศมณฑลแลเน-วิรูทางตะวันออก เทศมณฑลแยร์วาทางตะวันออกเฉียงใต้ เทศมณฑลรัปลาทางใต้ เทศมณฑลแลเนทางตะวันตกเฉียงใต้ เทศมณฑลนี้เป็นที่ตั้งของ ทาลลินน์ เมืองหลวงของประเทศ
อิริโอะโมะเตะ
แมวอิริโอะโมะเตะ
อุรุมะ
ทะเลสาบอือเลมิสเต
ทะเลสาบอือเลมิสเต  เป็นทะเลสาบที่ใหญ่ที่สุดที่ล้อมรอบรอบทาลลินน์, เอสโตเนีย เป็นทะเลสาบที่ใหญ่ที่สุดในรอบทาลลินน์เอสโตเนีย ทะเลสาบอือเลมิสเตเป็นส่วนสำคัญของระบบน้ำประปาทาลลินน์ซึ่งส่วนใหญ่ของเมืองจะได้รับน้ำดื่มมาจากที่นี่ ทะเลสาบนี้ถูกเติมโดยลำธารกุรนาและแม่น้ำปาริตา
Tallinn Water Company, AS Tallinna Vesi มีโรงบำบัดน้ำบนชายฝั่งทางเหนือของทะเลสาบซึ่งจ่ายน้ำ 90% ให้กับเมือง ส่วนที่เหลืออีก 10% มาจากบ่อน้ำบาดาลซึ่งในขณะนี้ไม่จำเป็นเพราะทะเลสาบสามารถหาน้ำให้ทั้งเมือได้ แต่เป็นแหล่งสำรองในกรณีที่ทะเลสาบปนเปื้อน เมื่อพิจารณาจากความใกล้ชิดของสนามบินทาลลินน์ไปยังทะเลสาบความเสี่ยงดังกล่าวจะไม่สำคัญมากนัก
วัดแสงสิริธรรม
วัดแสงสิริธรรม หรือชื่อเดิม วัดขวิด เป็นวัดราษฎร์เก่าแก่ตั้งแต่สมัยต้นกรุงรัตนโกสินทร์ ตั้งอยู่ในหมู่ที่ 5 บ้านเตาอิฐ ตำบลท่าอิฐ อำเภอปากเกร็ด จังหวัดนนทบุรี สร้างขึ้นราวปี พ.ศ. 2327 สำหรับชื่อวัดแสงสิริธรรมในปัจจุบันนั้น ได้รับพระราชทานวิสุงคามสีมาเมื่อปี พ.ศ. 2334 ในสมัยรัชกาลที่ 1 นับตั้งแต่บัดนั้นเป็นต้นมา
วัดแสงสิริธรรมมีจุดเด่นที่สำคัญ คือ พระอุโบสถและเจดีย์รายเก่า ภายในพระอุโบสถประดิษฐานพระประธานพระพุทธศรีโรจนชัย หรือที่ชาวบ้านเรียก หลวงพ่อโต พระพุทธรูปปูนปั้นปางมารวิชัย กับหลวงพ่อดำ พระพุทธรูปหล่อสัมฤทธิ์ปางมารวิชัยสมัยอยุธยา ซึ่งมีประวัติเคยมีการลักลอกโจรกรรมถึงสามครั้งแต่ก็ไม่สำเร็จ
ในวันที่ 19 มกราคม พ.ศ. 2558 วัดแสงสิริธรรมได้รับการขึ้นทะเบียนจากกรมศิลปากรเป็นโบราณสถาน ระบุ 24 มีนาคม 2558 เล่ม 132 ตอนพิเศษ 65 ง หน้า 26 ปัจจุบัน นอกจากตัววัดแสงสิริธรรมแล้ว ยังมีตลาดน้ำขนาดเล็กซึ่งตั้งอยู่ติดกับพระอุโบสถเก่า เป็นแหล่งท่องเที่ยวโดยรอบเกาะเกร็ดรอบนอกอีกแห่งหนึ่งของจังหวัดนนทบุรี
ทะเกะชิ โคะโนะมิ
ยอดเขาฮะรุนะ
อังโคนา
ปราสาททะกะยะมะ
การปิดล้อมพอร์ตอาร์เธอร์
การปิดล้อมพอร์ตอาร์เธอร์ (, "Ryojun Kōisen"; , "Oborona Port-Artura", 1 สิงหาคม 1904 – 2 มกราคม 1905),คือการปิดล้อมเมืองท่าน้ำลึกของรัสเซียบนคาบสมุทรเหลียวตงในแมนจูเรีย นอกจากนี้การปิดล้อมพอร์ตอาร์เธอร์ยังเป็นการต่อสู้บนพื้นดินที่กินเวลานาที่สุดในสงครามรัสเซีย-ญี่ปุ่นอีกด้วย
พอร์ตอาร์เธอร์ได้รับการยอมรับอย่างกว้างขวางว่าเป็นเมืองที่มีป้อมปืนใหญ่แข็งแกร่งที่สุดในโลก อย่างไรก็ตามในช่วงสงครามจีน-ญี่ปุ่นครั้งที่ 1 กองทัพญี่ปุ่นภายใต้การนำของโนกิ มาเรสุเกะ ได้เข้าโจมตีเมืองนี้ที่มีทหารของจีนสมัยราชวงศ์ชิงควบคุมอยู่ได้ โดยใช้เวลาเพียงไม่กี่วัน และด้วยชัยชนะอย่างง่ายดายที่ญี่ปุ่นสู้รบกับจีนทำให้ทางญี่ปุ่นคาดว่าจะสามารถเอาชนะรัสเซียได้พอร์ตอาร์เธอร์ได้อย่างง่ายดาย แต่ว่าทางญี่ปุ่นประเมินความสามารถของป้อมปืนใหญ่ทางรัสเซียน้อยไป ทำให้การต่อสู้กินเวลานานกว่า 5 เดือน และสูญเสียไปอีกจำนวนมาก
การปิดล้อมพอร์ตอาร์เธอร์นั้นแสดงถึงความก้าวหน้าในเทคโนโลยีสงครามสมัยต้นศตวรรษที่ 20 อย่างเช่น มีการใช้ปืนใหญ่28 cm howitzer L/10 ที่สามารถยิงกระสุนได้ไกลถึง 8 กิโลเมตร ปืนกลแมกซิม การฉายไฟ การติดต่อสื่อสารทางวิทยุ การใช้ทุ่นระเบิด การใช้ระเบิดมือ รวมถึงการขุดสนามเพลาะในการต่อสู้อีกด้วย
การลักพาตัวและการฆาตกรรมเคนเนธ บิกลีย์
เคนเนธ จอห์น บิกลีย์ (; 22 เมษายน ค.ศ. 1942 – 7 ตุลาคม ค.ศ. 2004) เป็นวิศวกรโยธาชาวอังกฤษผู้ซึ่งถูกลักพาตัวในเขตอัลมันศูรของกรุงแบกแดด ประเทศอิรัก ในวันที่ 16 กันยายน ค.ศ. 2004 พร้อมกับแจ็ก เฮนส์ลีย์ และยูจีน อาร์มสตรอง เพื่อนร่วมงานของเขา ซึ่งทั้งคู่เป็นพลเมืองสหรัฐ ชายทั้งสามคนทำงานให้กับกัลฟ์ซัพพลายแอนด์คอมเมอร์เชียลเซอร์วิส ซึ่งเป็นบริษัทของคูเวตที่ทำงานเกี่ยวกับโครงการฟื้นฟูในอิรัก พวกเขารู้ว่าบ้านของพวกเขากำลังถูกจับตามองอยู่และตระหนักว่าพวกเขาตกอยู่ในอันตรายอย่างใหญ่หลวง เมื่อยามเฝ้าบ้านชาวอิรักของพวกเขาแจ้งว่าเขากำลังออกจากงานเนื่องจากถูกคุกคามโดยกองกำลังติดอาวุธ เพื่อปกป้องคนงานชาวอเมริกันและชาวอังกฤษ บิกลีย์และชาวอเมริกันอีกสองคนตัดสินใจว่ามันคุ้มค่ากับความเสี่ยงและยังคงอาศัยอยู่ในบ้านต่อไป กระทั่งทั้งหมดถูกลักพาตัวและถูกตัดศีรษะ
ในวันที่ 18 กันยายน เตาฮีดและญิฮาด (พระเจ้าและญิฮาดมีหนึ่งเดียว) ซึ่งเป็นกลุ่มอิสลามหัวรุนแรง ที่นำโดยอะบู มูศอบ อัซซอร์กอวี ชาวจอร์แดน ได้เปิดตัววิดีโอของชายสามคนที่กำลังคุกเข่าต่อหน้าธงเตาฮีดและญิฮาด ผู้ลักพาตัวกล่าวว่าพวกเขาจะฆ่าคนภายใน 48 ชั่วโมงหากข้อเรียกร้องของพวกเขาสำหรับการปล่อยตัวนักโทษหญิงชาวอิรักที่กองกำลังพันธมิตรได้จับไว้ไม่ได้รับการยินยอม อาร์มสตรองถูกฆ่าตายเมื่อวันที่ 20 กันยายนเมื่อสิ้นสุดกำหนดเวลา ส่วนเฮนส์ลีย์ในอีก 24 ชั่วโมงต่อมา และบิกลีย์ในอีกสองสัปดาห์ต่อมา แม้จะมีการพยายามแทรกแซงของสภามุสลิมแห่งอังกฤษและการแทรกแซงโดยอ้อมของรัฐบาลอังกฤษ ทว่าวิดีโอการสังหารได้ถูกโพสต์บนเว็บไซต์และบล็อก
การจับกุมและการต่อรองเพื่อปล่อยตัว.
หลังจากอาร์มสตรองและเฮนส์ลีย์ถูกฆ่าตาย รัฐบาลอังกฤษและสื่อต่าง ๆ ได้ตอบสนองด้วยการเปลี่ยนเคราะห์กรรมของบิกลีย์ให้กลายเป็นประเด็นทางการเมืองที่สำคัญของสหราชอาณาจักรในช่วงเวลานี้ ซึ่งนำไปสู่การอ้างว่ารัฐบาลกลายเป็นตัวประกันต่อสถานการณ์ รัฐมนตรีต่างประเทศอังกฤษ แจ็ก สตรอว์ และนายกรัฐมนตรี โทนี แบลร์ ได้ติดต่อครอบครัวบิกลีย์เป็นการส่วนตัวหลายครั้งเพื่อรับรองว่าทุกอย่างเป็นไปได้ เว้นไว้แต่การเจรจาโดยตรงกับผู้ลักพาตัว มีการรายงานด้วยว่าทีมหน่วยปฏิบัติการพิเศษทางอากาศ (SAS) ได้รับการเตรียมพร้อมในอิรักในภารกิจกู้ภัยที่อาจเป็นไปได้
รัฐบาลอังกฤษออกแถลงการณ์ว่าไม่มีนักโทษหญิงชาวอิรัก และผู้หญิงเพียงสองคนที่ทราบว่าอยู่ในความดูแลของสหรัฐคือนักวิทยาศาสตร์ชาวอิรักที่มีชื่อเสียงสูงสองคน ได้แก่ รีฮาบ ฏอฮา ผู้รับการศึกษาในอังกฤษ และฮูดา ศอลีห์ มาฮ์ดี อัมมาช ผู้รับการศึกษาในสหรัฐ ผู้หญิงทั้งสองเข้าร่วมโครงการอาวุธชีวภาพของอิรักตามการตรวจสอบอาวุธของสหประชาชาติ ซึ่งก่อนหน้านี้รายงานข่าวระบุว่าผู้หญิงอิรักคนอื่น ๆ ถูกควบคุมตัวในสหรัฐจริง แต่ไม่มีใครรู้ว่ารายงานเหล่านี้ล้าสมัยในช่วงเวลาของการลักพาตัวของบิกลีย์เพียงใด รัฐบาลชั่วคราวของอิรักระบุว่าสามารถปล่อยตัวฏอฮาและอัมมาชได้ทันที โดยเน้นว่าสิ่งนี้กำลังจะเกิดขึ้นอยู่ดี เนื่องจากไม่มีการตั้งข้อหาใด ๆ กับผู้หญิง
วิกฤติอู ถั่น
สนธิสัญญากองตน
ซอวิน (เจ้าชาย)
ตอพะย่าจี
เยนานช่อง
เยนานช่อง (; "ธารน้ำมัน") เป็นเมืองศูนย์กลางการปกครองของอำเภอเยนานช่องในจังหวัดมะกเว ภาคมะกเว ประเทศพม่า ตั้งอยู่ใกล้กับแม่น้ำอิรวดีทางตอนกลางของประเทศ ห่างจากย่างกุ้งไปทางทิศเหนือประมาณ 584 กิโลเมตร (ประมาณ 363 ไมล์) เมืองนี้เป็นเมืองใหญ่ที่สุดเป็นอันดับที่ 4 ของเขต
เชาะ
เชาะ  เป็นเมืองและท่าเรือในประเทศในภาคมะกเวทางภาคกลางตอนบนของประเทศพม่า ตั้งอยู่บนฝั่งตะวันออกของแม่น้ำอิรวดี ตรงข้ามเมืองเซะพยู โดยมีสะพานเชื่อมการคมนาคมระหว่างเมืองทั้งสอง
แอมยัวส์
Fusilli
พระบาทสมเด็จพระปรมินทรมหาภูมิพล อดุลยเดช บรมนาถบพิตร
ในหลวง รัชกาลที่ ๙
ในหลวงรัชกาลที่ ๙
Iconsiam
สุรศักดิ์ ตังสุรัตน์
นาวาเอก สุรศักดิ์ ตังสุรัตน์ (เกิด 1 มกราคม พ.ศ. 2508) หรือคนส่วนใหญ่เรียก โค้ชหมี เป็นอดีตนักฟุตบอลทีมชาติไทยชุดแชมป์ซีเกมส์ ครั้งที่ 15 และทีมชาติไทยชุดแชมป์ซีเกมส์ ครั้งที่ 17
สุรศักดิ์ เคยทำผลงานได้อย่างยอดเยี่ยม ในการเป็นหัวหน้าผู้ฝึกสอนพาทีมเมืองทองฯ ยูไนเต็ด ก้าวเลื่อนชั้นจากดิวิชั่น 1 สู่ไทยลีกได้เป็นผลสำเร็จ ในฐานะ แชมป์ดิวิชั่น 1 และ ผู้ฝึกสอนยอดเยี่ยม ก่อนที่จะคุมทีมเมืองทองฯ ยูไนเต็ด ต่อในไทยลีกอีก 5 นัด และพาทีมทำผลงานสุดแกร่งไร้พ่าย แต่เนื่องจากติดในส่วนของราชการ จึงขอลาทีม และให้ อรรถพล ปุษปาคม เข้ารับหน้าที่แทนในปี 2552
15 เมษายน พ.ศ. 2554 สุรศักดิ์ เข้ารับตำแหน่งที่ปรึกษาเทคนิคควบตำแหน่งกุนซือขัดตาทัพของทีมให้กับ สุพรรณบุรี เอฟซี แทนที่ "วิลสัน โทลิโด้" ที่ทำผลงานออกสตาร์ตด้วยผลงานน่าผิดหวัง โดยลงสนามไปแล้ว 8 นัด ชนะ 1 เสมอ 3 และแพ้ 4 นัด เก็บได้เพียงแค่ 6 แต้มเท่านั้น หลังจากการเข้ามาของ สุรศักดิ์ โดยนัดแรกเปิดบ้านต้อนรับการมาเยือนของ "กระทิงเหล็ก" บางกอก เอฟซี ก่อนที่จะเสมอกันไป 2-2 โดยถือเป็นการเริ่มต้นที่ไม่เลวทีเดียว นัดที่สองบุกไปเยือน "พญาอินทรี" ไทยฮอนด้า ก่อนที่จะเฉือนเอาชนะไปได้หวุดหวิด 1-0 และนัดที่สามเปิดรังเหย้าเชือด "ฟอร์ซ่า" สมุทรปราการ ศุลกากร ไปอย่างสนุก 1-0 รวมผลงาน 3 นัด ชนะ 2 เสมอ 1 แพ้ 0 เก็บได้ 7 แต้ม สร้างความพอใจให้กับ วราวุธ ศิลปอาชา และแฟนบอลสุพรรณบุรีกับอย่างยิ่ง ซึ่งวราวุธ บอสใหญ่ของสุพรรณบุรี เอฟซี ก็อยากให้ สุรศักดิ์ มาทำทีมถาวรแต่เนื่องจากติดหน้าที่ของราชการ จึงไม่สามารถทำทีมสุพรรณบุรีแบบเต็มเวลาได้ ทางสโมสรสุพรรณบุรีเอฟซีจึงตัดสินใจดึง เรเน่ เดอซาเยียร์ กุนซือใหญ่ชาวเบลเยียม เข้ารับหน้าที่แทน
นอกจากนี้ สุรศักดิ์ ยังได้ชื่อเสียงให้กับวงการคนหูหนวกแห่งประเทศไทยในการคุมทีม ฟุตบอลคนหูหนวกทีมชาติไทย ชนะทีมฟุตบอลคนหูหนวกทีมชาติญี่ปุ่น คว้าอันดับ 1 ของเอเชีย และคว้าอันดับ 7 ของโลก ในศึกชิงแชมป์ฟุตบอลโลก ครั้งที่ 2 ที่เมืองอัลคาร่า ประเทศตุรกี ซึ่งทั้งคู่ผ่านเข้ามาในรอบ 8 ทีมสุดท้าย โดยรายการระดับโลกนี้ที่มี 16 ทีมมาทำการแข่งขัน จากการคลอลิฟลาย 125 ประเทศ
ธันวาคม พ.ศ. 2556 สุรศักดิ์ ตอบรับเข้ารับตำแหน่งกุญซือทีมตะหานน้ำ ราชนาวีสโมสร ในศึกยามาฮ่า ลีกวัน ที่ก่อนหน้านี้เกิดการเปลี่ยนแปลงครั้งใหญ่ในเรื่องของกุนซือหลังจากที่ทางสโมสรประกาศแยกทางกับ อาจหาญ ทรงงามทรัพย์ และได้ทำการดันทางด้าน สุรศักดิ์ มือขวาเข้าทำหน้าที่แทนในฤดูกาล 2014
1 พฤศจิกายน พ.ศ. 2557 คุมทีม ราชนาวีสโมสร ได้อันดับ 3 คว้าตั๋วไทยลีกใบสุดท้ายเลื่อนชั้นสู่ไทยลีกเป็นผลสำเร็จ โดยการคุมทีมเปิดบ้านยันเสมอกับ บางกอก เอฟซี 1-1 นอกจากนี้ยังคุมทีมราชนาวีสโมสรทำผลงานรอบ 32 ทีมในรายการ มูลนิธิไทยคมเอฟเอคัพ 2014 และ โตโยต้าลีก คัพ 2014
ธันวาคม พ.ศ. 2558 สุรศักดิ์ หัวหน้าผู้ฝึกสอนนักกีฬาฟุตบอลคนพิการสมองชาติไทย นำทัพสู้ศึก อาเซียนพาราเกมส์ ครั้งที่ 8 ณ ประเทศสิงคโปร์ โดยทำผลงานได้อย่างยอดเยี่ยมเป็นแชมป์ของรายการนี้ด้วยรูปแบบการเล่นที่น่าประทับใจ และการแก้เกมส์อย่างเหนือชั้น ทำให้ทุกครั้งที่ประเทศไทยลงสนาม จะได้รับเสียงเชียร์จากกองเชียร์มากมายทั้งไทยและต่างประเทศ
วุลลองกอง
วุลลองกอง  หรือชื่อไม่เป็นทางการว่า เดอะกอง (The Gong) เป็นเมืองชายทะเลในแคว้นอิลลาวาร์รา (Illawarra) ในรัฐนิวเซาท์เวลส์ ประเทศออสเตรเลีย วุลลองกองตั้งอยู่บนเส้นชายหาดระหว่างที่ลาดชันอิลลาวาร์รา และมหาสมุทรแปซิฟิก อยู่ทางใต้ของศูนย์กลางของซิดนีย์ ราว 68 กม. (51 ไมล์) จากข้อมูลสำมะโนประชากรในเขตเมือง วุลลากองมีประชากร 299,203 คน เมื่อเดือนมิถุนายน ค.ศ. 2017 เป็นเมืองใหญ่เป็นอันดับ 3 ของรัฐนิวเซาท์เวลส์รองจากซิดนีย์และนิวคาสเซิล และเป็นเมืองใหญ่เป็นอันดับ 10 ของออสเตรเลีย นายกเทศมนตรีคนปัจจุบันชื่อ กอร์ดอน แบรดเบอรี ที่ได้รับเลือกในปี 2018
วูลลองกอง
เฮย์มาร์เกต (นิวเซาท์เวลส์)
เฮย์มาร์เกต  เป็นชานเมืองของซิดนีย์, รัฐนิวเซาท์เวลส์, ออสเตรเลีย ตั้งอยู่ทางตอนใต้ของเขตศูนย์กลางธุรกิจซิดนีย์ในเขตการปกครองท้องถิ่นนครแห่งซิดนีย์ เฮย์มาร์เกตเป็นที่ตั้งของส่วนมากของไชน่าทาวน์, ไทยทาวน์ และเรลเวย์สแควร์